Jose Maria Areiltza

Jose Maria Areiltza Martinez de Rodas, Mutrikuko kondea (Portugalete, 1909ko abuztuaren 3 – Madril, 1998ko otsailaren 22), euskal herritar politikari eta diplomatikoa zen.

Aita Enrique Areiltza doktorea eta ama Rodaseko kondesa zituen. Salamancako Unibertsitatean Zuzenbidea eta Bilboko Ingeniaritzako Unibertsitate Eskolan ikasi zituen. Gaztetik Bizkaiko Unión Monárquica alderdiaren kidea zen eta 1934an Kongresurako hautagaia. Falange Española de las JONS sortzeko lagundu zuen. Espainiako Gerra Zibilan borrokatu ondoren, Bilboko alkate eta Industria Ministroa zen.

Behean, Areiltzaren hitzaldiaren zati bat agertzen da. Coliseo Albian egin zuen frankisten gudarosteen omenez egindako hitzaldi batean. Hierro egunkariak argitaratu zuen 1937ko uztailaren 9an.

Espainiako enbaxadorea Argentinan (1947-50), Estatu Batuetan(1954-60) eta Frantzian (1960-64) izan ondoren, kargua utzi zuen Borboiko Joanen aholkularia izateko.

Joan Karlos I.aren uste osoko zenez, Carlos Arias Navarroren Kanpo-Arazoetarako ministro bihurtu zen 1975eko abenduaren 15ean. Gobernu hartan Manuel Fraga Iribarne eta bera ziren ministro nagusiak.

1976an Pío Cabanillasekin Espainiako lehendabiziko Alderdi Popularra sortu zuen, gero UCDen egon zena. 1979an, orduko Coalición Democrática alderdiari esker diputatu bihurtu zen; 1981ean, Europako Kontseiluaren Parlamentuaren presidente eta 1987an Real Academia Española de la Lenguako kidea.

Espainiako Trantsizio Demokratikoaren protagonista izan zen.

Egunkarietan hiru mila artikulu baino gehiago idatzi zituen: ezagunenak, Así los he visto (1974), Diario de un ministro de la monarquía (1977), Cuadernos de la transición (1983) edo La Europa que queremos (1986) dira.

 Ikus, gainera 
 Enrique Areiltza Txurruka

 Erreferentziak 

Kategoria:Portugaletetarrak
Kategoria:Bizkaiko politikariak
Kategoria:Euskal Herriko frankistak
Kategoria:Bilboko alkateak
Kategoria:Euskal Herriko falangistak
Kategoria:Zentro Demokratikoaren Batasuneko politikariak
Kategoria:Euskal Herriko kazetariak
Kategoria:Espainiako enbaxadoreak Frantzian
Kategoria:Espainiako diputatuak I. legegintzaldian
Kategoria:Espainiako enbaxadoreak Argentinan
Kategoria:Real Academia Españolaren akademikoak
Kategoria:Espainiako enbaxadoreak Ameriketako Estatu Batuetan
Kategoria:Madrilen hildakoak